open-index/open-wikipedia-markdown huggingface dataset:
Kirkkolahti

**Kirkkolahti**  on Pirkanmaalla Oriveden keskustaajamassa sijaitseva järvi.

## Maantietoa
Järven pinta-ala on 15,8 hehtaaria ja se on 750 metriä pitkä ja 450 metriä leveä. Se sijaitsee keskustaajamassa asuinalueiden välissä, josta kirkolle on matkaa rannasta 300 metriä. Sen rannat ovat mäkien rinteitä, mutta itäpuolella on alavaa. Sen eteläpuolella kohoaa Kylänvuori noin 40 metrin korkeuteen. Länsirannassa on paikka, joka tunnetaan Vuohitanhuan nimellä. Järvellä ei ole kartan mukaan saaria. Sen rantaviivan pituus on 1,9 kilometriä ja sen rannat ovat puoliksi asuinaluetta, metsäaluetta ja puistoa. Pohjoisrannassa on uimaranta ja puistoalue. Itärannassa on kosteikko, jonka Tampere–Haapamäki-rautatie katkaisee erilleen Pikkusärkästä. Kosteikossa on lampi ja kulkuväylä, joka lienee osa lampea sen  etelä- ja itäpuolta kiertävää kävelytietä. Kantatie 58 ohittaa järven sen länsipuolelta. Järven ylittää korkeajännitelinja.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Oriselän alueeseen (35.741) se kuuluu. Järven vedenpinnan korkeus on 84,3 metriä mpy. Järven länsirantaan laskee Vuohitanhuan kohdalle metsä- ja pelto-oja, jolla on ainakin kolme haaraa. Yksi haara tuo vettä keskustasta, toinen lännestä valtatien 9 takaa, ja kolmas läheltä Iso Tervajärveä. Muita ojia ei ole. Lasku-uoma on ruoppaamalla syvennetty oja, joka virtaa Pikkusärkän läpi Oriselän länsirantaan.

## Historiaa
Vuoden 1957 peruskartassa ”Kirkonlahden” rannat olivat Vuohentanhuaa lukuun ottamatta autiot. Peltomaat ylettyivät rantaan asti muualla paitsi kosteikolla. Kirkko sijaitsi kylän eteläpäässä ja sitä ympäröi peltomaat. Vuoteen 1977 mennessä asuinalueet olivat levittäytyneet länsirantaan asti, vaikka muualla rannat olivat vielä peltomaata.

## Lähteet

## Aiheesta muualla
*
Kiviniemenlampi

**Kiviniemenlampi**  on Pirkanmaalla Oriveden keskustaajamassa sijaitseva lampi.

## Maantietoa
Lammen pinta-ala on 2,1 hehtaaria ja se on 250 metriä pitkä ja 100 metriä leveä. Se sijaitsee peltomaisemassa soistuneessa painaumassa Tampere–Haapamäki-rautatien itäpuolella. Lammella ei ole kartan mukaan saaria ja sen länsipuolella radan takana on keskustaajaman asuinalueet. Sen rantaviivan pituus on 550 metriä ja ne ovat kosteikkoa.

## Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Oriselän alueeseen (35.741) se kuuluu. Lammen vedenpinnan korkeus on 84,3 metriä mpy. Lampeen on johdettu radanvarresta kuivatusvesiä. Siitä laskee Oriselkään lyhyt oja kosteikon läpi.

## Historiaa
Vuoden 1957 peruskartassa lammen rannat oli merkitty samanlaisina kuin ne ovat nykyäänkin. Tämän jälkeen näyttää, siltä, että lammen vedenpinta olisi ollut kartoissa 1977 ja 1986 korkeammalla. Silloin lammen rantaviiva on nykyistä pyöreämmän muotoinen ja lammen pinta-ala suurempi.

## Lähteet
Ansionlahti

**Ansionlahti**  on Pirkanmaalla Orivedellä Lyytikkälän kylässä sijaitseva lampi.

## Maantietoa
Lammen pinta-ala on 2,1 hehtaaria ja se on 300 metriä pitkä ja 100 metriä leveä. Se on joka suunnalta peltomaiden ympäröimä ja ympäristön maat viettävät lampeen päin. Kaakossa kohoaa Papinvuori, jonka sivulla Niemenmäki jää lammen eteläpuolelle. Lammella ei ole kartan mukaan saaria ja se on autio. Sen rantaviivan pituus on 700 metriä ja sen rannat ovat avointa peltomaata. Lammelle ei johda tietä.

## Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Oriselän alueeseen (35.741) se kuuluu. Lammen vedenpinnan korkeus on 84,4 metriä mpy, mikä 0,2 metriä ylempänä kuin Oriselkä, jonne lampi laskee. Laskuoja on suoraksi kaivettu 400 metriä pitkä pelto-oja. Lampeen laskee parikilometrinen pelto-oja, joka saa alkunsa Hietastenvuoren eteläpuolelta.

## Historiaa
Vuoden 1855−1856 Kalmbergin kartastossa näkyy, kuinka etelämpänä sijaitseva Pappilanselkä ja Koljonselkä ovat rantaviivaltaan erilaiset. Kun lisäksi tiedetään, että ennen kartan piirtämistä romahti Kaivannon kanavan patorakennelma vuonna 1830, on silloin Längelmäveden pinta laskenut noin kaksi metriä. Ansionlahti täytynyt aiemmin olla lammen sijasta Oriselän lahti, joka on myöhemmin maatunut lammeksi.

Vuoden 1956 peruskartassa aivan kaikkea maata lammen ympäriltä ei vielä ollut raivattu peltomaaksi. Lampi oli kuitenkin joutunut kokonaan peltojen ympäröimäksi vuoden 1977 kartassa.

## Lähteet
Myllyhauta (Orivesi)

**Myllyhauta**  on Pirkanmaalla Orivedellä Lyytikkälän ja Toritun kylien välissä sijaitseva järvi.

## Maantietoa
Järven pinta-ala on 5,3 hehtaaria ja se on 450 metriä pitkä ja 250 metriä leveä. Se sijaitsee Oriselän itäpuolella ja se on Oriveden vesireitin läpivirtausjärvi. Sen etelä- ja pohjoispuolella kohoavat mäet, joiden välisessä painaumassa se sijaitsee. Järvellä ei ole kartan mukaan saaria, mutta siitä työnyy itään pieni lahti. Luoteispuolen rantarinnettä on kutsuttu Särkäksi. Järven rantaviivan pituus on 1,4 kilometriä ja sen rannat ovat peltomaata. Etelärannassa sijaitsee kaksi vapaa-ajan asuntoa. Niille tulee tiet yhdystieltä 14223.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Oriselän alueeseen (35.741) se kuuluu. Järven vedenpinnan korkeus on 84,2 metriä mpy. Järveen laskee etelästä Viuhonoja ja idästä Kortelahden laskuoja. Viuhonojan valuma-alue on sikäli laaja, että sen kautta laskevat parin kilometrin päässä sijaitsevat Valkeajärvi ja Kortejärvi. Vesireitin tulojoki Äijästensalmi tulee pohjoisesta Nihuanjärven, Saunalammin ja Laahuksen kautta ja laskujoki Särkänsalmi lähtee Myllyhaudan länsipäästä laskien heti Oriselkään.

## Lähteet
Kivikarinjärvi

**Kivikarinjärvi**  on Pirkanmaalla Oriveden keskustaajaman lähellä Pehulassa sijaitseva järvi.

## Maantietoa
Järven pinta-ala on 1,3 hehtaaria ja se on 300 metriä pitkä ja 50 metriä leveä. Se sijaitsee Oriveden keskustaajaman ja sen viereisen Oripohjanjärven itäpuolella. Molempia järviä ympäröi kosteikkoinen reuna ja sen ympärillä on peltoaukea. Järvellä ei ole kartan mukaan saaria, mutta se on matala ja ruohikkoinen. Sen rantaviivan pituus on 700 metriä ja sen lähellä sijaitsee Pehulan kylän asuinrakennuksia. Niille tulee tiet valtatieltä 9.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Oriselän alueeseen (35.741) se kuuluu. Järven vedenpinnan korkeus on 84,4 metriä mpy. Se laskee Oripohjanjärveen ja järvien vedenpinnat ovat todennäköisesti samalla korkeudella. Oripohjanjärvi laskee vuorostaan Pehulansalmea myöten Oriselkään.

## Lähteet
Kortejärvi (Orivesi)

**Kortejärvi**  on Pirkanmaalla Oriveden Lyytikkälässä sijaitseva järvi.

## Maantietoa
Järven pinta-ala on 14,4 hehtaaria ja se on 850 metriä pitkä ja 350 metriä leveä. Se sijaitsee Oriveden Lyytikkälän ja Laasolan välisellä mäkisellä ylänköalueella. Järven etelärantoja reunustavat korkean mäen jykähköt rinteet. Järvellä ei ole kartan mukaan saaria. Sen rantaviivan pituus on 2,4 kilometriä ja sen rannat ovat metsämaata. Etelärannassa kulkee rinteen alla tie ja järven pohjoispuolelta sen ohittaa rantoja viistäen rautatie. Järven itäpäässä on entinen maatila ja kolme vapaa-ajan asuntoa. Niille tulee tie yhdystieltä 14223.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Oriselän alueeseen (35.741) se kuuluu. Järven vedenpinnan korkeus on 117,3 metriä mpy. Järven länsipäästä lähtee parin kilometrin päähän Myllyhautaan laskuoja, jota kutsutaan Viuhonojaksi.

## Historiaa
Vuoden 1986 peruskartassa oli vanha radan ylittävälle tielle merkitty uusi tielinjaus, jossa ylitetään rautatie kallioleikkauksen kohdalta. Järven maatila oli aina ollut pieni, joten peltoja ei ole järven rannoilla ollut koskaan paljon. Vanhimmassa paruskartassa ja vuoden 1977 kartassa näkyi rautatien pohjoispuolella järven vettä. Nykyään vesi on sieltä kuivinut pois.

## Lähteet
Valkeajärvi (Orivesi, Lyytikkälä)

**Valkeajärvi**  on Pirkanmaalla Oriveden Lyytikkälän lähellä sijaitseva järvi.

## Maantietoa
Järven pinta-ala on 10,8 hehtaaria ja se on 600 metriä pitkä ja 350 metriä leveä. Se sijaitsee Oriveden Lyytikkälän ja Laasolan välisellä mäkisellä ylänköalueella. Järven rantoja reunustavat metsäisten mäkien jykähköt rinteet. Sen länsipuolella kohoaa Valkeevuori yli 20 metrin korkeuteen ja itäpuolella kartalla oleva nimetön mäki 30 metrin korkeuteen. Järven muoto on kuin kolme lahtea olisi muodostanut järven. Järvellä on pohjoisen lahden suulla saari, jonka läpimitta on 50 metriä. Järven rantaviivan pituus on 1,7 kilometriä ja sen rannat ovat metsämaata. Se on autio eikä sinne johda tietä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Oriselän alueeseen (35.741) se kuuluu. Järven vedenpinnan korkeus on 153,9 metriä mpy. Järveen ei tule mistään ojia, mutta sillä on laskuoja, joka lähtee sen luoteisrannasta. Oja yhtyy mäen alarinteillä Kortelahdenniityllä Kortejärveltä tulevaan Viuhonojaan, joka laskee Oriselkään laskevaan Myllyhautaan.

## Lähteet
Australian avoin tennisturnaus 2000

**Australian avoin tennisturnaus 2000** pelattiin 17. – 30. tammikuuta 2000.

## Loppuottelut

### Miesten kaksinpeli
 **[[Andre Agassi]]** –  Jevgeni Kafelnikov 3–6, 6–3, 6–2, 6–4

### Naisten kaksinpeli
 **[[Lindsay Davenport]]** –  Martina Hingis 6–1, 7–5

### Miesten nelinpeli
 **[[Ellis Ferreira]]** /  **[[Rick Leach]]** –  Wayne Black /  Andrew Kratzmann 6–4, 3–6, 6–3, 3–6, 18–16

### Naisten nelinpeli
 **[[Lisa Raymond]]** /  **[[Rennae Stubbs]]** –  Martina Hingis /  Mary Pierce 6–4, 5–7, 6–4 

### Sekanelinpeli
 **[[Jared Palmer]]** /  **[[Rennae Stubbs]]** –  Todd Woodbridge /  Arantxa Sánchez Vicario 7–5, 7–6

## Lähteet
*
Oripohjanjärvi

**Oripohjanjärvi**  on Pirkanmaalla Oriveden keskustaajamassa sijaitseva järvi.

## Maantietoa
Järven pinta-ala on 14,5 hehtaaria ja se on 1,1 kilometriä pitkä ja 300 metriä leveä. Se sijaitsee Pehulan ja keskustan välissä peltoaukealla olevassa painaumassa. Ympäristön asutus on haja-asutusta, joskin puoli kilometriä länteen sijaitsevat keskustan asuinalueet. Järvellä on kartan mukaan yksi saari, joka voi kuitenkin olla kokonaan koskeikkoa. Sen rantaviivan pituus on 2,7 kilometriä ja sen rannat ovat matalaa kaislikko- ja koskeikkoaluetta, joka reunustaa peltomaita. Järven eteläpäässä on pikkulammikko ja itäpuolella Kivikarinjärven lampi. Rannoille on rakennettu kuusi vapaa-ajan asuntoja tai rantasaunaa. Niille tulee tiet valtatieltä 9 lähteviltä pikkuteiltä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Oriselän alueeseen (35.741) se kuuluu. Järven vedenpinnan korkeus on 84,4 metriä mpy. Järveen laskee ympäröiviltä pelloilta kaksi ojaa sekä viereisestä Kivikarinjärven lammelta laskuoja. Oripohjanjärven oma laskuoja on 850 metriä pitkä suoraksi ruopattu laskuoja Oriselkään. Ojaa kutsutaan Pehulansalmeksi ja se on kaivettu järven eteläästä virtaamaan pikkilammen läpi.

## Historiaa
Vuoden 1957 peruskartassa järven rannat oli merkitty niityiksi saman laajuisena kuin ne ovat nykyäänkin. Sen sijaan asutusta ei järven lähellä ollut nykyisellä tavalla. Järven laskuojaa ei piirretty alussa karttoihin, mutta vuoden 1977 kartassa sillä oli pikkulammen kautta kaivettu oja.

## Lähteet
Australian avoin tennisturnaus 1999

**Australian avoin tennisturnaus 1999** pelattiin 18. – 31. tammikuuta 1999.

## Loppuottelut

### Miesten kaksinpeli
 **[[Jevgeni Kafelnikov]]** –  Thomas Enqvist 4–6, 6–0, 6–3, 7–6

### Naisten kaksinpeli
 **[[Martina Hingis]]** –  Amélie Mauresmo 6–2, 6–3

### Miesten nelinpeli
 **[[Jonas Björkman]]** /  **[[Patrick Rafter]]** –  Mahesh Bhupathi /  Leander Paes 6–3, 4–6, 6–4, 6–7, 6–4

### Naisten nelinpeli
 **[[Martina Hingis]]** /  **[[Anna Kurnikova]]** –  Lindsay Davenport /  Nataša Zvereva 7–5, 6–3 

### Sekanelinpeli
 **[[David Adams]]** /  **[[Mariaan da Swardt]]** –  Maks Mirny /  Serena Williams 6–4, 4–6, 7–6

## Lähteet
*
Gambian kansalliskirjasto

**Gambian kansalliskirjasto** () on Gambian pääkaupunki Banjulissa toimiva kansalliskirjasto. Sen toiminnasta vastaa Gambian kansalliskirjastopalvelut (, lyh. GNLSA)

Maan kansalliskirjasto sai alkunsa vuonna 1946 British Councilin Banjuliin perustamasta ja ylläpitämästä yleisestä kirjastosta. Kun Brittish Council sulki toimistonsa huhtikuussa 1962, se lahjoitti Banjulin kirjastonsa Guinean hallitukselle. Vuonna 1971 kirjaston nimi muutettiin kansalliskirjastoksi (*Gambia National Library*). Vuonna 1974 Britannian hallitus antoi 575,000 puntaa käytettäväksi uuteen kirjastorakennukseen ja kirjoihin. laitteita ja kalustoa varten. Uusi kansalliskirjasto avasi ovensa 1976. Vuonna 1990 haaratoimipiste perustettiin maan läntiselle alueelle Brikamaan. Kirjaston taustaorganisaatioksi maan parlamentti perusti vuonna 2009 kansalliskirjastoa palvelevan viranomaisen (GNLSA).

Gambian aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia vain 42,0 prosenttia (vuonna 2013).

## Lähteet

   
## Aiheesta muualla
*IFLA: Gambia (The International Federation of Library Associations and Institutions)   (ifla-world-report.org)
Puffin Island (Kerryn kreivikunta)

**Puffin Island** () on asumaton kivikkoinen saari Iveraghin niemimaan rannikolla Kerryn kreivikunnassa, Irlannissa.

Saari on noin 1,7 kilometriä pitkä, alle 500 metriä leveä ja korkeimmillaan noin 150 metriä korkea. Saarella on tärkeitä lintuyhdyskuntia, muun muassa tuhansia lunneja (engl.&nbsp;puffin) ja pikkuliitäjiä, ja niiden lisäksi merikeijuja, sekä satoja ruokki- ja kajavapareja. Saaren omistaa Birdwatch Ireland.

## Lähteet
Sierra Leonen kuningatar

Elisabet II oli **Sierra Leonen kuningattarena** vuodesta 1961 vuoteen 1971, kun Sierra Leone oli itsenäinen perustuslaillinen monarkia; Sierra Leonen Commonwealth realm. Kuningatar oli myös muiden Commonwealth realm -valtioiden kuningattarena, mukaan lukien Yhdistyneen kuningaskunnan.

Sierra Leone itsenäistyi Sierra Leonen Independence Act 1961:n mukaisesti, joka muutti Britannian Sierra Leonen kruununsiirtomaan itsenäiseksi valtioksi osana Kansainyhteisöä. Kuningatar oli Sierra Leonen valtionpäämies, jota edusti maassa Sierra Leonen kenraalikuvernööri, joka asui State Housessa. Englannin kielellä hänen virallinen arvonimensä oli *Queen of Sierra Leone and of Her other Realms and Territories, Head of the Commonwealth*. Monarkia lakkautettiin vuonna 1971, kun Sierra Leonesta tuli yksi Kansainyhteisön tasavalloista ja maan valtionpäämieheksi tuli Sierra Leonen presidentti. 

Kuningatar vieraili Sierra Leonessa aviomiehensä prinssi Philipin, Edinburghin herttuan kanssa Britannian kuningasperheen huvijahdilla *[[HMY Britannia|Britannialla]]* 25. marraskuuta – 1. joulukuuta 1961. 

## Galleria

1956 Sierra Leone stamps.jpg|Kuningatar vuoden 1956 sierraleonelaisissa postimerkeissä.


## Lähteet
Fast & Furious X

**Fast & Furious X** () on vuonna 2023 ensi-iltansa saanut yhdysvaltalainen toimintaelokuva, jonka on ohjannut Louis Leterrier. Se on ''Hurjapäät''-elokuvasarjan kymmenes ja toiseksi viimeinen osa. Vin Diesel esittää pääosaa.

## Näyttelijät

## Huomautukset

## Lähteet

## Aiheesta muualla
*
Kortelahti (Orivesi)

**Kortelahti**  on Pirkanmaalla Orivedellä Lyytikkälän ja Toritun kylien välissä sijaitseva järvi.

## Maantietoa
Järven pinta-ala on 3,8 hehtaaria ja se on 300 metriä pitkä ja 200 metriä leveä. Se sijaitsee peltoaukealla haja-asutusalueella Oriselän itäpuolella. Järvellä ei ole kartan mukaan saaria ja se on pyöreän muotoinen. Sen rantaviivan pituus on 750 metriä ja sen lähiympäristössä on kiinteää asutusta kolmen talouden verran. Ainakin kaksi niistä on maatiloja. Rannalle on rakennettu kolme vapaa-ajan asuntoa. Niille tulee tiet yhdystieltä 14223.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Oriselän alueeseen (35.741) se kuuluu. Järven vedenpinnan korkeus on 85,9 metriä mpy. Järveen on johdettu kolme pelto-ojaa. Sen itärannassa on lähde. Laskuoja lähtee sen lounaisrannasta ja se laskee 300 metrin päässä Myllyhautaan, joka vuorostaan laskee Oriselkään.

## Lähteet
Kirjallisuusvuosi 1871

**Kirjallisuusvuosi 1871** käsittelee vuoden 1871 tärkeitä kirjallisuuden tapahtumia, uutisia ja julkistuksia.

## Tapahtumia
* Suomenkielinen sokeainopetus alkoi Kuopion sokeainkoulussa.
* Runouden “lapsinero” Arthur Rimbaud julkaisi 17-vuotiaana ensimmäisiä töitään, kuten runon *Le Bateau ivre*.

## Julkaisuja
* Louisa May Alcott &ndash; *[[Pikku miehiä]]*
* Lewis Carroll &ndash; *Trough the Looking-Glass*, (suom. *[[Liisan seikkailut peilimaailmassa]]*, 1974 ja 2010)
* George Tomkyns Chesney &ndash; *[[The Battle of Dorking]]*
* Charles Darwin &ndash; *[[Ihmisen polveutuminen ja sukupuolivalinta]]*
* George Eliot &ndash; *Middlemarch*
* Henrik Ibsen &ndash; *Digte*
* August Šenoa &ndash; *Zlatarovo zlato* (kroatialainen romaani)
* Émile Zola &ndash; *La Fortune des Rougon*
* Jules Verne &ndash; *[[Une ville flottante]]*

## Palkintoja

## Lähteet
Togon kansalliskirjasto

**Togon kansalliskirjasto** () on Togon pääkaupunki Loméssa toimiva kansalliskirjasto. Se toimii maan korkeakoulu- ja tutkimusministeriön () alaisuudessa.

Kansalliskirjasto on perustettu virallisesti vuonna 1969, mutta jo 12. lokakuuta 1933 maahan oli perustettu Togon keskuskirjasto (*Bibliothèque Centrale du Togo*), josta kansalliskirjaston ja -arkiston toiminnan perusteet voidaan välivaiheiden kautta johtaa. Kansalliskirjaston perustamisen jälkeen esimerkiksi Unesco on arvioinut maan kirjastoverkon tilaa (muun muassa vuonna 1977). 

Togon aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia 63,8 prosenttia (vuonna 2015).

## Lähteet

   
## Aiheesta muualla
*IFLA World Report - Togo (The International Federation of Library Associations and Institutions)   (ifla-world-report.org)
Kirjallisuusvuosi 1867

**Kirjallisuusvuosi 1867** käsittelee vuoden 1867 tärkeitä kirjallisuuden tapahtumia, uutisia ja julkistuksia.

## Tapahtumia
* Kirjailija Charles Dickens aloitti teostensa lukemiskiertueen Yhdysvalloissa.
* Vänrikki Stoolin tarinoiden suomennostyö aloitettiin. Maamme-laulun suomennos otettiin käyttöön.

## Julkaisuja
* Emilie Björkstén &ndash; *Drottningarna : Hennes Maj:t Sveriges och Norges enkedrottning Josephina ödmjukt och vördnads fullt tillegnade af E...* (runokokoelma)
* Charles De Coster &ndash; *[[Till Eulenspiegel|La légende de Tiel Uylenspiegel et de Lamme Goodzak]]* (Belgian kansallisromaani)
* Fjodor Dostojevski &ndash; *[[Pelurit]]*
* Axel Gadolin &ndash; *Mémoire sur la déduction d'un seul principe de tous les systèmes cristallographiques* (kristallografian tutkimus)
* Henrik Ibsen &ndash; Peer Gynt (näytelmä, suom. 1911)
* Marie Linder &ndash; *En qvinna af vår tid* (suom. *Aikamme nainen*, 2009)
* Karl Marx &ndash; *[[Pääoma (Marx)|Pääoma]]*
* Anthony Trollope &ndash; *Last Chronicle of Barset*

## Palkintoja

## Lähteet
Kirjallisuusvuosi 1866

**Kirjallisuusvuosi 1866** käsittelee vuoden 1866 tärkeitä kirjallisuuden tapahtumia, uutisia ja julkistuksia.

## Tapahtumia
*Venäjän keisari ja Suomen suuriruhtinas Aleksanteri II antoi kansakouluasetuksen, jolla luotiin pohja Suomen kansakoululaitokselle. Asetus koski maalaiskuntia. Oppivelvollisuutta ei vielä säädetty.
*Tukholmassa avattiin lukusalonki (*Stockholms läsesalong*), jonka perustamisessa oli mukana kirjailija Sophie Adlersparre. Salongista muodostui naisten avoin kirjasto ja kouluttautumistila.
*Ensimmäiset naisten kirjoittamat jännitysromaanit ilmestyivät: Yhdysvalloissa Metta Victoria Fuller Victorin salanimellä "Seeley Regester" julkaisema *The Dead Letter, an American Romance* , joka ilmestyi jatkokertomuksena *Beadle's Monthly* -lehdessä; sekä Australiassa Mary Fortunen teos *The Dead Witness, or the Bush waterhole*, joka ilmestyi *Australian Journal* -lehdessä.

## Julkaisuja
* Carl Henrik Alopaeus &ndash; *Lyhykäinen ohje kuuromykkiä kotona kasvattamaan ja opettamaan* (ruotsiksi 1866, suomennettiin 1871)
* Alphonse Daudet &ndash; *Lettres de mon moulin* (novelleja, suom. *Kirjeitä myllyltäni*, 1907)
* Fjodor Dostojevski &ndash; *[[Rikos ja rangaistus]]*
* Henrik Ibsen &ndash; *Brand*
* Aleksis Kivi &ndash; *Kihlaus*
* Aleksis Kivi &ndash; *[[Kanervala (runokokoelma)|Kanervala]]*
* Aleksis Kivi &ndash; *[[Olviretki Schleusingenissa]]*
* Aleksis Kivi &ndash; *Yö ja päivä*
* Leo Tolstoi &ndash; *[[Sota ja rauha]]*
* Jules Verne &ndash; *[[Kapteeni Hatteras]]*

## Palkintoja

## Lähteet
Cadet Records

**Cadet Records** oli yhdysvaltalainen levy-yhtiö, joka aloitti toimintansa Chess Recordsin jazziin keskittyneenä tytäryhtiönä Argo Recordsina vuonna 1955. Argo muutti nimensä Cadetiksi vuonna 1965 välttääkseen sekaantumista samannimisen brittiläisen levy-yhtiön kanssa. Cadet Records lopetti äänitteiden julkaisun vuonna 1974, kun sen artistit siirrettiin Chess Recordsille. 

## Lähteet
Ugandan kansalliskirjasto

**Ugandan kansalliskirjasto** () on Ugandan pääkaupungissa Kampalassa toimiva kansalliskirjasto. Se perustettiin vuonna 2003.

Ugandan aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia 70,2 prosenttia (vuonna 2012).

## Lähteet

   
## Aiheesta muualla

*IFLA: Uganda (The International Federation of Library Associations and Institutions)   (ifla-world-report.org)
*Jane Kawalya (2010) The National Library of Uganda: its inception, challenges and prospects, 1997-2007 (PhD thesis, Univ. of Gothenburg, Sweden)  (gu.se)
The Spice of Life

**The Spice of Life** on yhdysvaltalaisen artistin Marlena Shaw’n toinen albumi. Se oli hänen viimeinen studioalbuminsa Cadet Recordsilla ja sisältää hänen kuuluisan versionsa Ashford & Simpsonin kappaleesta ”California Soul”.

## Kappaleet
# Woman of the Ghetto (Bobby Miller, Marlena Shaw, Richard Evans) – 6.02 
# Call It Stormy Monday (T-Bone Walker) – 3.01
# Where Can I Go? (Leo Fuld, Sigment Berland, Sonny Miller) – 2.21 
# I’m Satisfied (Morris Dollison) – 2.48
# I Wish I Knew (How It Would Feel to Be Free) (Billy Taylor, Dick Dallas) – 3.12 
# Liberation Conversation (Bobby Miller, Marlena Shaw) – 2.03
# California Soul (Nickolas Ashford, Valerie Simpson) – 2.59
# Go Away Little Boy (Gerry Goffin, Carole King) – 2.45
# Looking Through the Eyes of Love (Barry Mann, Cynthia Weil) – 3.00 
# Anyone Can Move a Mountain (Johnny Marks) – 3.03

## Arvostelut
*AllMusic: 

## Lähteet
Kirjallisuusvuosi 1861

**Kirjallisuusvuosi 1861** käsittelee vuoden 1861 tärkeitä kirjallisuuden tapahtumia, uutisia ja julkistuksia.

## Tapahtumia
* Tampereen kaupunginkirjasto perustettiin nimellä Tampereen kansankirjasto.
* Venäjän keisari Aleksanteri II antoi julistuksen maaorjien vapauttamisesta.
* Tanskasta löydettiin pronssikautinen hautalöytö Trindhøj’n mies Vamdrupista Etelä-Jyllannista.

## Julkaisuja
* Charles Dickens &ndash; *[[Loistava tulevaisuus]]* (*Great Expectations*)
* Fjodor Dostojevski &ndash; *[[Sorrettuja ja solvattuja]]*
* George Eliot &ndash; *[[Silas Marner]]*
* John Stuart Mill &ndash; *[[Utilitarismi (kirja)|Utilitarismi]]*

## Palkintoja

## Lähteet
Kirjallisuusvuosi 1862

**Kirjallisuusvuosi 1862** käsittelee vuoden 1862 tärkeitä kirjallisuuden tapahtumia, uutisia ja julkistuksia.

## Tapahtumia
* Venäläinen länsimaalaismielinen kirjailija Nikolai Tšernyševski vangittiin luokkavihan lietsomisesta. Vankilassa hän kirjoitti sosialistisen utopiaromaaninsa *Mitä on tehtävä?* (Što Delat?), jolle annettiin vahingossa julkaisulupa vuonna 1863.
* Ensimmäinen suomenkielinen sähkösanoma lähetettiin 9. huhtikuuta 1862 Turusta Elias Lönnrotille hänen 60-vuotispäivänään.

## Julkaisuja
* Claes Fredrik Corander &ndash; *Yleinen maa-tiede*
* Gustave Flaubert &ndash; *Salammbô*
* Victor Hugo &ndash; *Les Misérables* (suom. *[[Kurjat]]*, 1927)
* Theodor Lindh &ndash; *Dikter*
* Margaret Oliphant &ndash; *The Chronides of Carlingford* (neliosaisen romaanin I osa)
* Charles Seymour Robinson &ndash; *Songs of the Church* (uskonnollisten laulujen kokoelma)
* Fredrika Runeberg &ndash; *Sigrid Liljeholm* (historiallinen romaani)
* Henry David Thoreau &ndash; *Walking* (suom. *[[Kävelemisen taito]]*, 1997)
* Ivan Turgenev &ndash; *Ottsy i deti*, (suom. *Isät ja pojat*, 1963)

## Palkintoja

## Lähteet
Kirjallisuusvuosi 1840

**Kirjallisuusvuosi 1840** käsittelee vuoden 1840 tärkeitä kirjallisuuden tapahtumia, uutisia ja julkistuksia.

## Tapahtumia
* Carl Ludvig Engelin suunnittelema Helsingin yliopiston kirjaston rakennus valmistui.
* Fortsasin huijaus: vanhan kirjallisuuden keräilijöitä houkuteltiin kirjahuutokauppaan Belgian Bincheen kirjaluettelolla, joka osoittautui tekaistuksi. Ilmoitettuja kirjoja ei ollut myytävänä. Tosin väärennetty kirjaluettelo "Comte de Forsas" itsessään on sittemmin muodostunut halutuksi keräilykohteeksi.
* Saksalainen kirjailija Fritz Reuter vapautui vankeudesta. Hänet oli tuomittu vankeuteen vuonna 1833 osallistumisesta kielletyn Burschenschaft-opiskelijajärjestön toimintaan.

## Julkaisuja
* James Fenimore Cooper – *The Pathfinder, or The Inland Sea*
* Esther Copley – *Early Friendship : A Tale for Young People*
* Namiki Gohei III – Kanjinchō (勧進帳)
* Mihail Lermontov – *Геро́й на́шего вре́мени, Geroi našego vremeni* (suom. Aikamme sankari*)
* [[Elias Lönnrot]] – *Kanteletar* 
* [[Prosper Mérimée]] – *Colomba*
* [[Edgar Allan Poe]] – *Tales of the Grotesque and Arabesque*
* [[Pierre-Joseph Proudhon]] – *Qu'est-ce que la propriété*
* [[Taras Ševtšenko]] – *Kobzar* (esikoisrunokokoelma)
* [[Ulrica Carolina Widström]]  – *Ulrika C. Widströms Samlade Witterhetsförsök''

## Palkintoja

## Lähteet
Julkinen sana (radio-ohjelma)

**Julkinen sana** oli Yleisradion Yle Radio 1- ja Yle Puhe -kanavilla esitetty tiedonvälitystä ja medioita käsittelevä ohjelmasarja. Siihen tuotettiin vuoden 2001 alusta vuoden 2017 loppuun noin 750 jaksoa ja viimeinen ohjelma, uusinta vuodelta 2011, lähetettiin 3. tammikuuta 2018.

*Julkisen sanan* pitkäaikainen tekijä oli Juha Kulmanen, joka toimi viimeksi ohjelman tuottajana. Ohjelman toimittajia ovat olleet myös muiden muassa Anna-Liisa Haavikko, Janne Junttila ja Airi Leppänen.

## Lähteet

## Aiheesta muualla
* Ohhjelman sivusto Yle Areenassa
* ''Julkinen sana'' Radio- ja tv-arkiston Ritva-tietokannassa
Process

__NOTOC__
**Process** on brittiläisen rhythm and blues -laulaja Samphan ensimmäinen studioalbumi, joka julkaistiin 3. helmikuuta 2017 levymerkillä Young Turks. Albumi voitti vuonna 2017 Mercury Prize -palkinnon. Kappaleille "Blood On Me" ja "(No One Knows Me) Like The Piano" on julkaistu musiikkivideot.

## Kappaleet
#
#
#
#
#
#
#
#
#
#

## Arvostelut
Albumi sai myönteistä palautetta seuraavilla sivustoilla:

* Metacritic: 86/100
* The Needle Drop: 8/10
* Pitchfork: 8.6/100

## Lähteet

## Aiheesta muualla
* ''Process'' Discogsissa
Kirjallisuusvuosi 1844

**Kirjallisuusvuosi 1844** käsittelee vuoden 1844 tärkeitä kirjallisuuden tapahtumia, uutisia ja julkistuksia.

## Tapahtumia
* J. V. Snellman alkoi julkaista Saima-lehteä.

## Julkaisuja
* Hans Christian Andersen &ndash; *Snedronningen* (suom. Lumikuningatar)
* Charles Dickens &ndash; *[[Uudenvuoden kellot]]*
* Benjamin Disraeli &ndash; *[[Coningsby (romaani)|Coningsby]]*
* Alexandre Dumas &ndash; *[[Kolme muskettisoturia]]*
* Alexandre Dumas &ndash; *[[Monte-Criston kreivi]]*
* Søren Kierkegaard &ndash; *[[Filosofisia muruja]]*
* Sheridan Le Fanu &ndash; *The Cock and Anchor*
* Edgar Allan Poe &ndash; *Merkillinen laatikko*
* Edgar Allan Poe &ndash; *[[The Balloon-Hoax]]*
* Johan Ludvig Runeberg &ndash; *Kung Fjalar* (suom. *[[Kuningas Fjalar]]*)
* William Makepeace Thackeray &ndash; *[[The Luck of Barry Lyndon]]*
* Sara Wacklin &ndash;  Hundrade minnen från Österbotten (alkuosa, suom. *[[Sata muistelmaa Pohjanmaalta]]*, 1872–1876)

## Palkintoja

## Lähteet
Kirjallisuusvuosi 1847

**Kirjallisuusvuosi 1847** käsittelee vuoden 1847 tärkeitä kirjallisuuden tapahtumia, uutisia ja julkistuksia.

## Tapahtumia
* United Shakespeare Company osti William Shakespearen talon Stratford-upon-Avonissa Englannissa
* Kirjailija Dmitri Grigorovitš kuvaili teoksessaan *Anton Goremyka* ensi kerran venäläisessä kirjallisuudessa realistisesti rahvaan alimman kerroksen jokapäiväistä elämää. Teos vaikutti maan maaorjuuden lakkauttamiseen (1861).

## Julkaisuja
* Honoré de Balzac &ndash; *Splendeur et misères des courtisanes* (suom. *Kurtisaanien loisto ja kurjuus*, 1991)
* Honoré de Balzac &ndash; *Le cousin Pons* (suom. *Pons serkku*, 1955)
* Anne Brontë &ndash; *[[Agnes kotiopettajatar]]*
* Emily Brontë &ndash; *[[Humiseva harju]]*
* Charlotte Brontë &ndash; *Jane Eyre* (suom. *[[Kotiopettajattaren romaani]]*)
* Alexandre Dumas &ndash; *[[Muskettisoturien viimeiset urotyöt]]*
* János Garay &ndash; *Az Árpádok* (unkarilainen runoelma)
* Jacques Jasmin &ndash; *Lous dus frays bessous* (oksitaaninkielinen runoteos)
* Sheridan Le Fanu &ndash; *The Fortunes of Colonel Torlogh O'Brien*
* William Makepeace Thackeray &ndash; *Vanity fair: A novel without a hero* (alkuosa, suom. *Turhuuden turuilla: Romaani vailla sankaria*, 1955)

## Palkintoja

## Lähteet
Žyrgalbek Kalmamatov

**Žyrgalbek Kalmamatov** (; 22. joulukuuta 1972 – 2. tammikuuta 2018) oli kirgisialainen poliitikko. Hänet valittiin Kirgisian parlamenttiin vuonna 2015. Hän kuoli sydänkohtaukseen toimistossaan 45-vuotiaana. Kalmamatov oli naimisissa ja hänellä oli yhdeksän lasta.

## Lähteet
Silent Hunter

**Silent Hunter** on Aeon Electronic Entertainmentin kehittämä simulaatiopeli, joka keskittyy sukellusveneisiin. Pelisarjaa ovat myöhemmin jatkaneet eri kehittäjät.

## Pelit
* *[[Silent Hunter (videopeli)|Silent Hunter]]* (1996)
* *[[Silent Hunter II]]* (2001)
* *[[Destroyer Command]]* (2002)
* *[[Silent Hunter III]]* (2005)
* *[[Silent Hunter 4: Wolves of the Pacific]]* (2007)
* *[[Silent Hunter 5: Battle of the Atlantic]]* (2010)

Sarjan peleihin on julkaistu myös laajennuksia.

## Aiheesta muualla
* Pelisarja MobyGamesissä
Pruukinranta

**Pruukinranta** on asuinalue Seinäjoella Huhtalan kaupunginosan eteläosassa, Kyrkösjärven rannalla. 2010-luvulla rakennettu Pruukinranta oli vuoden 2016 asuntomessualue. Alueen rakennuskanta koostuu lähinnä pientaloista. Joulukuussa 2022 Pruukinrannan asukasluku oli 390.

## Lähteet
Puutornimuuntamot

**Puutornimuuntamot – tarinoita sähkönsiirrosta** on Maarit Verrosen kirja, joka esittelee suomalaisia puisia tornimuuntamoita. Kirjan on julkaissut Aviador vuonna 2017. 

Alkusanoissa Verronen muistelee *Keihäslintu*-kokoelmaan kirjoittamansa tarinan miestä, joka mittasi Irlannin kiviaitojen pituudet, ja vertaa omaa harrastustaan siihen: hän haluaa kertoa jäljellä olevien suomalaisten puutornimuuntamoiden tarinan. Puutornimuuntamot ovat harvinaisuus maailmassa, ja niiden merkityksen ymmärtäneet tahot ovat ponnistelleet niiden säilyttämiseksi. Verronen vertaa niitä sähkörakennelmien alalla saimaannorppiin ja katsoo, että siksi niiden tarinat ovat muistamisen arvoisia.

Verronen esittelee kirjassa 90 varsinaista puutornimuuntamoa ja muutamia muita, joita ei voi luokitella samoin mutta joista hän haluaa kertoa. Välissä on lyhyitä aiheeseen liittyviä artikkeleita, joiden perusteella Ville Hänninen päättelee Aamulehden arviossaan, että Verrosella olisi ollut aiheesta enemmänkin kerrottavaa.

## Arviot
Ilpo Salonen kirjoittaa Tekniikan Maailmassa kirja-arviossaan, että teksti on sujuvaa ja innostunutta, mutta pahoittelee kuvien mustavalkoisuutta. Hän nostaa hattua työlle, joka taltioi jälkipolville suomalaisen sähköalan yhtä osa-aluetta, sillä hän ennustaa näiden monumenttien katoavan vuosikymmenten ja -satojen kuluessa.

Juhani Styrman toteaa arviossaan Helsingin Uutisissa, että vaikka muuntamoiden arvo on jo nähty, Verrosen kirja lisää arvostusta entisestään.

## Lähteet

## Aiheesta muualla
* Puutornimuuntamot kustantaja Aviadorin sivulla 
* Petri Sallinen: Sähkörakennelmien saimaannorpat,  Energiauutiset 13.12.2017
Kirjallisuusvuosi 1875

**Kirjallisuusvuosi 1875** käsittelee vuoden 1875 tärkeitä kirjallisuuden tapahtumia, uutisia ja julkistuksia.

## Tapahtumia
* Suomenkielinen pikakirjoitus oli ensimmäisen kerran käytössä.
* Ensimmäinen kokonaan suomalainen kuvakirja ilmestyi sekä suomeksi että ruotsiksi. Kirja oli nimeltään *Lapsien elämästä* (*Ur lifvets vår*).

## Julkaisuja

* Louisa May Alcott &ndash; *[[Kahdeksan serkusta]]*
* Charles Darwin &ndash; *[[Insectivorous Plants]]*
* Leo Tolstoi &ndash; *[[Anna Karenina]]*
* Zacharias Topelius &ndash; *[[Maamme kirja]]*
* Jules Verne &ndash; *[[Armoton meri]]*

## Palkintoja

## Lähteet
Kirjallisuusvuosi 1859

**Kirjallisuusvuosi 1859** käsittelee vuoden 1859 tärkeitä kirjallisuuden tapahtumia, uutisia ja julkistuksia.

## Tapahtumia
* Pohjoismaiden ensimmäinen naistenlehti, ruotsalainen *Tidskrift för hemmet* alkoi ilmestyä. Se ilmestyi vuoteen 1885 saakka.
* Raamatuntutkija Constantin von Tischendorf löysi Codex Sinaiticus -nimisen raamattukäsikirjoituksen luostarista Siinailta.

## Julkaisuja
* Wilkie Collins &ndash; *The Woman in White* (suom. *Valkopukuinen nainen*, 1955)
* Charles Dickens &ndash; *A Tale of Two Cities* (suom. *[[Kaksi kaupunkia]]*)
* Charles Darwin &ndash; *[[Lajien synty]]*
* George Eliot &ndash; *Adam Bede*
* Juho Jäykkä &ndash; *Den fullständiga ohyreboken* (suom. *Täydellinen syöpäläis-kirja : 240 osotusta tappamaan ja karkoittamaan kaikenlaisia syöpäläisiä huoneissa ja ulkona*, 1862)
* John Stuart Mill &ndash; *[[On liberty]]* (suom. *Vapaudesta*, 1891)
* Florence Nightingale &ndash; *Notes on Hospitals*
* Florence Nightingale &ndash; *Notes on Nursing* (suom. *[[Sairaanhoidosta]]*, 1938)
* Zacharias Topelius &ndash; *[[Linnaisten kartanon viheriä kamari]]*

## Palkintoja

## Lähteet
Kertunlaakso

**Kertunlaakso** on kaupunginosa Seinäjoen itäpuolella ja osa Hyllykallion suuraluetta. Alueen rakennuskanta koostuu lähinnä omakotitaloista. Vuoden 2022 joulukuussa Kertunlaakson asukasluku oli 1 758.

Alueella toimii vuonna 2010 valmistunut päiväkoti ja 2021 valmistunut alakoulu. Kertunlaaksossa sijaitsee myös yksi Seinäjoen seurakunnan seurakuntakodeista, joka valmistui vuonna 2009.

## Lähteet
USS Vigor (AM-473)

**USS Vigor** (runkonumero AM-473 ja MSO-473) oli Yhdysvaltain laivaston vuonna 1953 vesillelaskettu Agile-luokan miinanraivaaja.

## Valmistus

Alus tilattiin  Burger Boat Companyltä Manitowocista Wisconsinista, missä köli laskettiin 16. kesäkuuta 1952. Alus laskettiin vesille 23. kesäkuuta 1953 kumminaan Charles C. Kerwinin puoliso ja otettiin palvelukseen 8. marraskuuta 1954 Bostonin laivastotelakalla ensimmäisenä päällikkönään Walter W. Schwartz.
 
## Palvelus
Oltuaan hetken Bostonissa Massachusettsissa alus siirrettiin Key Westiin Floridaan koeajoihin alkuvuodesta 1955. Alus luokiteltiin siirron aikana 7. helmikuuta 1955 avomeriraivaajaksi runkonumerolla MSO-473. Charlestonissa South Carolinassa järjestetyn täydennyskoulutuksen jälkeen alus oli Naval Ordnance Laboratoryssä Port Evergladesissa Floridassa.

Aluksesta tehtiin koululaiva myöhemmin samana vuonna ensin Underwater Object Locator Schooliin Key Westiin ja sitten Naval Mine Warfare Schooliin Yorktowniin Virginiaan. Alkuvuodesta 1956 alus purjehti etelään osallistuakseen vuotuiseen Karibianmerellä järjestettyyn harjoitukseen operaatio Springboardiin. Matkalla Länsi-Intian saaristoon alus vieraili San Juanissa Puerto Ricossa ja Fredrickstedissä St. Croixissa Neitsytsaarilla. Palattuaan Charlestoniin ja purjehduksissa sataman edustalla alus lähti ensimmäiselle komennukselleen Välimerelle.

Komennuksen aikana alus vieraili Harwichissa Britteinsaarilla, Ostendissa Belgiassa ja Lissabonissa Portugalissa samoin kuin 6. laivaston normaalisatamissa pitkin Välimerta. Aluksen komennus päättyi Charlestoniin 6. lokakuuta, jolloin se  palasi normaalitehtäviinsä satamassa ja sen edustalla.

Alus jatkoi tehtävissään vuoden 1957 loppupuolelle, jolloin se määrättiin uudelleen Naval Mine Defense Laboratoryyn Panama Cityyn Floridaan. Uudessa kotisatamassaan alus liitettiin Mine Division 85:een, jonka mukana se osallistui erilaisiin laboratorion suunnittelemiin kokeisiin. Seuraavien 14 vuoden aikana alus oli Panama Cityssä, jolloin se oli komennettuna viidesti Välimerelle ollen puoli vuotta kerrallaan.

Alus palasi Charlestoniin uuden vuoden päivänä 1971 lähdettyään Panama Citystä 27. joulukuuta. Oltuaan 15 kuukautta Mine Forcessa alus poistettiin palveluksesta Charlestonissa 4. huhtikuuta 1972 ja samalla poistettiin alusluettelosta. Alus luovutettiin vielä samana päivänä Espanjalle.

## Espanjan laivasto
Espanjan laivasto otti aluksen palvelukseen nimellä *Guadiana* (M44). Alus poistettiin palveluksesta 1. marraskuuta 1999 ja romutettiin.

## Lähteet
*

### Viitteet
USS Persistent (MSO-491)

**USS Persistent** (runkonumero AM-491 ja MSO-491) oli Yhdysvaltain laivaston vuonna 1955 vesillelaskettu Aggressive-luokan miinanraivaaja.

## Valmistus

Alus tilattiin J. M. Martinac Shipbuilding Corporationilta Tacomasta Washingtonista, missä köli laskettiin 17. kesäkuuta 1954. Alus laskettiin vesille 23. huhtikuuta 1955 kumminaan rouva M. S. Erdahl ja otettiin palvelukseen 3. helmikuuta 1956 ensimmäisenä päällikkönään Theodore R. Johnson.

## Palvelus
Yhdysvaltain länsirannikolla järjestettyjen koeajojen jälkeen alus liitettiin 2. maaliskuuta 1956 Tyynenmeren laivastoon, jossa siitä tehtiin Mine Division 91:n johtoalus. Syyskuussa aluksen melutasoa laskettiin, jotta se soveltuisi paremmin akustisten miinojen torjuntaan.

Elokuussa 1957 alus oli läntisellä Tyynellämerellä Yhdysvaltain 7. laivaston miinantorjuntaosastossa. Helmikuussa 1958 palasi Long Beachiin ylläpitävään huoltoon. Vuotuisen miehistönkoulutusjakson jälkeen alus liitettiin syyskuussa 1959 tutkimusalukseksi Navy Acoustic Rangeen Pugetinsalmeen. Myöhemmin samana vuonna alus tutki merivirtoja Scripps Institute of Oceanographyn toimeksiannosta.

Oltuaan toisen kerran läntisellä Tyynellämerellä alus palasi heinäkuussa 1960 Kaliforniaan. Vuoden 1961 tyyppikoulutuksen jälkeen alus palasi tammikuussa 1962 jälleen läntiselle Tyynellämerelle avustaen Etelä-Vietnamin merivoimia tammikuusta elokuuhun. Oltuaan kotimaassa 1963 alus oli vuosittain läntisellä Tyynellämerellä 1964-1968.

Alus poistettiin palveluksesta 1. heinäkuuta 1971 ja alusluettelosta 1. elokuuta 1974, jolloin se myytiin Espanjalle.

## Espanjan laivasto
Espanjan laivasto otti aluksen palvelukseen 1. heinäkuuta 1971 nimellä *Guadalquivir* (M43).

## Lähteet
*

### Viitteet
Ammattiopisto Spesia

**Ammattiopisto Spesia** on eri puolilla Suomea toimiva ammatillinen erityisoppilaitos. Spesia kouluttaa nuoria ja aikuisia, jotka tarvitsevat yksilöllistä tukea opintoihinsa. 

Spesian päätoimipaikat ovat Jyväskylä, Järvenpää, Pieksämäki ja Turku. Spesia järjestää koulutusta myös useilla muilla paikkakunnilla. Noin 1&nbsp;500 opiskelijan Spesia on Suomen toiseksi suurin ammatillinen erityisoppilaitos Ammattiopisto Luovin jälkeen.

## Toiminta

### Valmentavaa ja tutkintotavoitteista koulutusta
Spesia tarjoaa sekä valmentavaa että tutkintoon johtavaa ammatillista koulutusta opiskelijoille, jotka tarvitsevat oppimiseensa ja opinnoista suoriutumiseen yksilöllistä tukea. Tuen tarve voi liittyä esimerkiksi oppimisvaikeuksiin, fyysisiin rajoitteisiin, sairauteen tai sosiaalisiin haasteisiin. Opiskelu on käytännönläheistä ja tapahtuu pienissä ryhmissä. 

Koulutustarjontaan kuuluu:   

* TUVA, tutkintokoulutukseen valmentava koulutus
* TELMA, työhön ja itsenäiseen elämään valmentava koulutus
* tutkintotavoitteinen koulutus, ammatilliset perustutkinnot
Spesiaan voi hakea joko yhteishaussa helmi-maaliskuussa tai jatkuvan haun kautta ympäri vuoden.

### Erityisen tuen asiantuntijapalveluita
Ammattiopisto Spesia toimii myös ammatillisen erityisopetuksen palvelu- ja kehittämiskeskuksena. Spesia Asiantuntijapalvelut järjestää koulutuksia ja konsultaatiota opetus- ja ohjausalan ammattilaisille, työnantajille sekä muille erityistä tukea tarvitsevien parissa työskenteleville. 

## Historia
Ammattiopisto Spesia syntyi vuonna 2018, kun Bovallius-ammattiopisto ja Validia Ammattiopisto yhdistyivät. Oppilaitoksen ylläpitäjäksi perustettiin vuoden 2017 alussa Ammattiopisto Spesia Oy, jonka omistajia ovat Invalidiliitto (57&nbsp;%) ja S. ja A. Bovalliuksen säätiö sr‎ (43&nbsp;%).  

S. ja A. Bovalliuksen säätiö on järjestänyt ammatillista koulutusta vuodesta 1905 alkaen ja Invalidiliitto vuodesta 1942. Ammattiopisto Spesian juuret ulottuvat myös Kuhankosken erityisammattikouluun (Laukaa) ja AURA-instituuttiin (Turku), jotka yhdistyivät Bovallius-ammattiopistoon vuonna 2009. 

## Katso myös
* Ammatillinen erityisopetus
* AMEO ammatilliset erityisoppilaitokset Suomessa

## Lähteet
Roves

**Roves** on kaupunginosa Seinäjoella ja osa Hyllykallion suuraluetta. Alue on pääsääntöisesti teollisuusaluetta. Vuoden 2022 joulukuussa Roveksen asukasluku oli 9.

## Lähteet
I See You

__NOTOC__

**I See You** on englantilaisen indie pop -yhtye The xxn kolmas studioalbumi, jonka julkaisi Young Turks 13. tammikuuta 2017. Kappaleille "On Hold" ja "I Dare You" on julkaistu musiikkivideot.  

## Tausta

Yhtyeen laulaja Jamie Smith kertoi albumin muistuttavan hänen julkaisemaa In Colour - albumia vuonna 2015.  

Yhtye julkaisi 10. marraskuuta 2016 tiedotteen albumin julkaisupäivän ja kansikuvan Twitterissä.   Samana päivänä julkaistiin myös albumin ensimmäinen single, *On Hold*. Yhtye lähti vuonna 2017 albumin julkaisun jälkeen "I See You Tour" - kiertueelle, joka kesti tammikuusta heinäkuuhun. 

## Kappaleet

#
#
#
#
#
#
#
#
#
#
#
#
#

## Arvostelut
Albumi sai positiivista palautetta kriitikoilta:

* Metacritic: 85/100 
* Pitchfork: 8.4/10 
* Rolling Stone:  
* Savon Sanomat:   
* The Needle Drop: 6/10 

## Lähteet

## Aiheesta muualla
* ''I See You'' Discogsissa
Hangasjärvi

**Hangasjärvi** voi tarkoittaa seuraavia:

;paikannimenä:
* Hangasjärvi, järvi Ikaalisissa
* Hangasjärvi, järvi Jyväskylässä lähellä Hankapohjaa
* Hangasjärvi, järvi Jyväskylässä lähellä Saukkolaa
* Hangasjärvi, järvi Jämsän Korvenkylässä
* Hangasjärvi, järvi Kouvolassa
* Hangasjärvi, järvi Kuhmoisissa
* Hangasjärvi, järvi Pälkäneellä
* Hangasjärvi, järvi Ylöjärvellä
* Iso Hangasjärvi, järvi Lieksassa

;sukunimenä:
* Fredrik Hangasjärvi (s. 1973), ruotsalainen harmonikansoittaja.
Klooriasetoni

**Klooriasetoni** (C3H5ClO) on kloorattuihin ketoneihin kuuluva orgaaninen yhdiste. Nykyään sitä käytetään orgaanisen kemian synteeseissä lähtöaineena, mutta sitä on myös käytetty kemiallisena aseena ensimmäisessä maailmansodassa.

## Ominaisuudet
Huoneenlämpötilassa klooriasetoni on väritöntä nestettä, jolla on voimakas pistävä haju. Klooriasetoni hajoaa valon vaikutuksesta, minkä vuoksi sen väri muuttuu hitaasti ruskehtavaksi. Yhdiste liukenee veteen ja hyvin myös moniin orgaanisiin liuottimiin esimerkiksi etanoliin, dietyylieetteriin ja kloroformiin. Klooriasetoni on myrkyllistä ja ärsyttää hyvin voimakkaasti ihoa, hengitysteitä sekä silmiä. Aineelle altistumisesta oireita ovat kyynelvuoto, kurkkukipu, yskä ja hengityksen vaikeutuminen. Aineen joukkoon voidaan lisätä stabilisaattoriksi kalsiumkloridia.

## Valmistus ja käyttö
Klooriasetonia voidaan valmistaa klooraamalla asetonia tai diketeeniä kloorilla veden läsnä ollessa. Yhdistettä on käytetty kemiallisena aseena ensimmäisessä maailmansodassa ja tähän käyttöön se otettiin vuonna 1914. Nykyään klooriasetonia käytetään lähtöaineena valmistettaessa valokuvauskemikaaleja, lääkkeitä, kosmetiikantuotteita, hapettumisenestoaineita ja maatalouskemikaaleja kuten rikkaruohomyrkkyjä.

## Lähteet
Kasvishovi

**Kasvishovi Oy** on vuonna 1987 perustettu oululainen elintarvikealan perheyritys, joka on Poh­jois-Suo­men suu­rin yk­si­tyi­nen elin­tar­vi­ke­tuk­ku­lii­ke ja kas­vis­ten ja­los­ta­ja.

Yhtiön tuotteita ovat salaatit, majoneesit ja kastikkeet. Yritysasiakkaille Kasvishovi Oy toimii Palvelutukku Pohjoisen nimellä.

## Historiaa
Alkujaan Kasvishovin nimi oli Oulun Marjamakasiini, joka perustettiin jatkamaan Hätälä Oy:n 1930-luvulla aloittamaa marja- ja torikauppaa. Toiminnan alussa yritys osti marjoja poimijoilta Oulun Kauppatorilla sijaitsevassa rakennuksessa. Vuonna 1997 yritys vuokrasi toimitilat Limingantullissa sijaitsevasta kiinteistöstä, johon rakennettiin tuotantotilat kasvisten esikäsittelyyn. Samalla aloitettiin salaattituotteiden valmistaminen ja tuotteiden kehittäminen. 2000-luvun alussa tiloja päätettiin laajentaa, jolloin yritys osti kiinteistön omakseen. Vuonna 2003 yritys osti paikallisen Covonor Oy:n osakepääoman ja samana vuonna yrityksen nimi muuttui Kasvishovi Oy:ksi. 

Kasvishovi on kasvanut yritysostoin. Vuonna 2007 se osti oululaisen hedelmä- ja vihannestukkuliike *Laatukasvis Oy*:n osake-enemmistön. Vuonna 2016 Kasvishovi yhdistyi *Kuusamon Perunan* kanssa.

Vuonna 2018 Kasvishovi Oy muutti isompiin toimitiloihin Oritkariin.

## Lähteet
Khilafa! Valtakunta

**Khilafa! Valtakunta** on suomalaisen kirjailija Ari Paulowin vuonna 2011 julkaisema tulevaisuuteen sijoittuva romaani. Kirja kertoo dystopiasta, jossa islaminuskoiset ovat valloittaneet koko läntisen maailman. Kirjan päähenkilö Lalli kuuluu suomalaiseen vastarintaliikkeseen. 

## Lähteet

## Aiheesta muualla
* Kirjailijan sivuilla
USS Spoonbill (MSC-202)

**USS Spoonbill** (runkonumero AMS-202 ja MSC-202) oli Yhdysvaltain laivaston vuonna 1954 vesillelaskettu Adjutant-luokan miinanraivaaja.

## Valmistus

Alus tilattiin Tampa Marine Companyltä Tampasta Floridasta, missä köli laskettiin 2. marraskuuta 1953. Alus laskettiin vesille 3. elokuuta 1954 kumminaan rouva A. N. Springer. Alus luokiteltiin uudelleen 7. helmikuuta 1955, jolloin se sai runkonumeron MSC-202. Alus otettiin palvelukseen 14. kesäkuuta 1955 ensimmäisenä päällikkönään Arthur P. Ismay.
 
## Palvelus
Alus liitettiin 4. heinäkuuta 1955 Yhdysvaltain Atlantin laivastoon kotitukikohtanaan Charleston South Carolinassa. Alus palasi Charlestoniin Key Westin edustalla 26. heinäkuuta - 24. elokuuta pidettyjen koeajojen päätyttyä ja havaittujen vikojen tultua korjatuksi Rawles Brothers' Shipyardilla Jacksonvillessä Floridassa.

Alus lähti 3. helmikuuta 1956 Charlestonista Yorktowniin Virginiaan, missä se liitettiin laivaston miinasodankäynnin kouluun. Alukselle oli päivittäin oppilaita harjoittelemassa miinanraivausta ja toimimista laivaston mukana. Alus lähti 8. tammikuuta 1957 Argentiaan Newfoundlandiin osallistuakseen merisotaharjoitukseen 15. tammikuuta - 7. helmikuuta. Harjoituksen päätyttyä alus palasi Charlestoniin, missä se oli 4. helmikuuta 1958 saakka, jolloin se lähti purjehdukselle Yhdysvaltain länsirannikolla.

Alus läpäisi Panaman kanavan 11. helmikuuta ja saapui San Diegoon Kaliforniaan 28. helmikuuta. Alus purjehti pohjoiseen Treasure Islandille, jossa se viipyi 2. helmikuuta 1959 asti.

Alus määrättiin palaamaan itärannikolle. Se saapui Norfolkiin 9. maaliskuuta, missä alus siirrettiin laivastontelakalle huollettavaksi valmistauduttaessa aluksen luovutukseen Espanjalle. Alus poistettiin laivastoluettelosta 16. kesäkuuta 1959 ja se luovutettiin Espanjalle 1. heinäkuuta osana MDAP-ohjelmaa.

## Espanjan laivasto
Espanjan laivasto otti aluksen palvelukseen nimellä *Duero* (M28). Alus poistettiin alusluettelosta 16. joulukuuta 1999.

## Lähteet
*

### Viitteet
Deutsch-finnische Nachrichten

**Deutsch-finnische Nachrichten** oli Tampereella ja Helsingissä vuosina 1924–1925 ilmestynyt saksankielinen sanomalehti.

Kerran viikossa ilmestynyt *Deutsch-finnische Nachrichten* tavoitteli lukijoikseen Suomessa ja Saksassa asuvia saksalaisia. Sen aihepiirejä olivat politiikka, talous, kauppa, taide, tiede, kirjallisuus ja urheilu. Lehden julkaisija ja vastaava toimittaja oli W. E. Seitz ja päätoimittaja Wilhelm Burghard. Runsaahkosta ilmoitusmäärästä huolimatta se lienee jäänyt kannattamattomaksi.

## Lähteet

## Kirjallisuutta
* 

## Aiheesta muualla
* ''Deutsch-finnische Nachrichten'' digitoituna kansalliskirjastossa
Dragon Nest: Warriors' Dawn

**Dragon Nest: Warriors' Dawn** () on vuonna 2014 ensi-iltansa saanut kiinalainen animaatioelokuva, jonka on ohjannut Song Yuefeng. Elokuvan tarina perustuu *[[Dragon Nest]]* -videopeliin.

## Tarina
Elokuvan tarina sijoittuu noin puolivuosisataa ennen videopelin tapahtumia.

## Ääninäyttelijät

## Jatko-osa
Vuonna 2016 julkaistiin elokuvan jatko-osa *[[Throne of Elves]]*.

## Lähteet

## Aiheesta muualla
* 
* Dragon Nest: Throne of Elves TheBigCartoonDatabase.comissa